ועדת הכספים, כנסת 19, פרוטוקול מספר 327, 2014-04-23 12:30

ניסן סלומינסקי: רבותי, עד שאנשי הדסה יתפסו את מקומם, יש לנו סעיף שקפצנו עליו.

ניסן סלומינסקי: קפצנו על הסעיף הראשון.

ניסן סלומינסקי: אני לא אעלה אותו עכשיו לדיון, אבל מאחר שמנכ"ל המשרד נמצא עמנו, אני רק אתן לו להגיד כמה מילים, והדיון - - -

משה גפני: למה אתה לא מעלה אותו?

ניסן סלומינסקי: - - - הדיון יהיה בשבוע הבא.

יצחק כהן: על מה?

ניסן סלומינסקי: הנושא הראשון.

יצחק כהן: איזה נושא?

ניסן סלומינסקי: בבקשה, מנכ"ל משרד השיכון, בן אליהו.

משה גפני: אני חושב שאם המנכ"ל כאן צריך להצביע.

משה גפני: ..

זבולון כלפה: צריך להצביע בעד הוא התכוון.

זבולון כלפה: ..

ניסן סלומינסקי: אחרי הדברים שלו.

ניסן סלומינסקי: אם כן, נוכל לעשות הצבעה מהירה.

יצחק כהן: הם בשבוע הבא השר יבוא?

ניסן סלומינסקי: רבותי, חבל על הזמן.

<שלמה בן אליהו: רבותי, אני רוצה להסביר מה המשמעות.

<שלמה בן אליהו: מטרת דברי לגרום לכם שההצבעה בנושא תהיה בהקדם, לאחר שיושרו - - -

אלעזר שטרן: חבל על הזמן של כולם - - -

<שלמה בן אליהו: שתי דקות.

<שלמה בן אליהו: שתי דקות תנו לי.

<שלמה בן אליהו: מאחר שיושרו ההדורים בין הסיעות, משמעות העיכוב של ההצבעה על הרביזיה בנושא הפנייה לביצוע שינויים בתקציב בסעיף 70 בשיכון גורמת לנו לעיכוב בביצוע פעולות - - -

יעקב ליצמן: כבר אושרו או יאושרו?

<שלמה בן אליהו: כשיאושרו.

ניסן סלומינסקי: הוא רוצה לזרז.

<שלמה בן אליהו: אני מבקש שזה יאושר בהקדם.

<שלמה בן אליהו: אנחנו נמצאים כרגע בעיכוב של כאר

<שלמה בן אליהו: בעה חודשים בביצוע פעולות פיזיות במשרד השיכון.

<שלמה בן אליהו: מדובר כאן על תקציב של כ-600 מיליון שקל שהיה אמור לעבור בתחילת ינואר, בהסכמה עם האוצר.

<שלמה בן אליהו: הבקשות הוגשו לאוצר ב-5 בינואר, בהסכמה אתם - - -

יעקב ליצמן: אולי זאת הבעיה.

<שלמה בן אליהו: כשלושה חודשים זה עוכב על-ידם.

<שלמה בן אליהו: נמצא אצלכם כרגע רק - - -

<קריאות: - - -

ניסן סלומינסקי: חבר'ה.

בועז טופורובסקי: אם היתה הסכמה, למה לא - - -

סתיו שפיר: תוכל רק לפרט לאן בדיוק זה עובר?

<שלמה בן אליהו: היתה הסכמה.

עפר שלח: לא על הכול היתה הסכמה.

ניסן סלומינסקי: אתה חתום על זה.

עפר שלח: לא על הכול היתה הסכמה.

ניסן סלומינסקי: האוצר חתום על ההעברה.

ניסן סלומינסקי: הלאה.

<שלמה בן אליהו: המשמעות היא שאנחנו מעכבים כרגע ביצוע של שיפוץ דירות בדיור ציבורי, כ-2,000 דירות.

<שלמה בן אליהו: דובר כאן על תקציב בסך הכול של כ-86 מיליון שקל לדיור הציבורי, מתוך זה כ-60 מיליון שקל לשיפוצים.

<שלמה בן אליהו: אנחנו מעכבים רכישת דירות נ"ר.

<שלמה בן אליהו: אנחנו מעכבים פעולות פיתוח וביצוע עבודות תשתיות באזורים של כל היישובים של מפוני גוש קטיף.

ראובן ריבלין: כמה דירות נ"ר?

<שלמה בן אליהו: על דירות נ"ר מדברים כרגע ב-18 מיליון שקל.

יצחק כהן: 18 דירות.

<שלמה בן אליהו: זה נועד לפינוי שכונת הארגזים.

<שלמה בן אליהו: זה מיועד לאנשים שבשכונת הארגזים.

<שלמה בן אליהו: אבל גם על שיפוצים ב- 2,000 דירות.

<שלמה בן אליהו: זה דבר משמעותי?

<שלמה בן אליהו: כן.

יצחק כהן: - - - חצי מיליארד.

יצחק כהן: עד עכשיו הגעתי ל-90 מיליון.

ניסן סלומינסקי: יצחק.

ניסן סלומינסקי: רב יצחק.

<שלמה בן אליהו: הגעתי ל-86 מיליון שקל.

<שלמה בן אליהו: יש לנו עוד 298 מיליון שקל שמיועדים לעבור לחברות מנהלות.

<שלמה בן אליהו: חברות מנהלות הן חברות שמחליפות את הביצוע של עובדי המשרד בכך שהן עושות את העבודה במקומם, עושות את הפיתוח ואת השיווק.

<שלמה בן אליהו: מדובר בעיקר על הפיתוח והשיווק.

<שלמה בן אליהו: מכרזים לא יוצאים.

<שלמה בן אליהו: החברות זכו במכרזים, אנחנו לא יכולים לתת להן הרשאה תקציבית לביצוע הפעולות האלה, ולכן זה מעכב את השיווקים של המגרשים.

<שלמה בן אליהו: יש לזה משמעות מבחינת מחירי הדיור.

סתיו שפיר: איפה המכרזים?

<שלמה בן אליהו: יש לך רשימה בפירוט שנתן אמיר לוי.

<שלמה בן אליהו: יש כאן רשימה: נצרת עילית, ביתר, מגדל העמק, יפיע, כרמיאל, אבו גוש, צפת, בועיינה נוג'ידאת, טבריה, ראש העין, רמת בית שמש.

<שלמה בן אליהו: יש לנו יישובים שבהם צריך לבצע את פעילות הפיתוח.

<שלמה בן אליהו: יש חברות שזכו במכרזים האלה, והמכרזים האלה מתעכבים, אי-אפשר להוציא אותם.

סתיו שפיר: ממתי זה מתעכב?

<שלמה בן אליהו: מה-5 בינואר.

סתיו שפיר: מתי המכרזים?

<שלמה בן אליהו: החברות זכו כבר בשנה שעברה, והתהליך הושלם רק לאחרונה.

יצחק כהן: למה מינואר זה הגיע עכשיו?

ראובן ריבלין: כי היה ויכוח.

<שלמה בן אליהו: לא היה ויכוח.

<שלמה בן אליהו: לא היה ויכוח.

אלעזר שטרן: לא האמינו.

אלעזר שטרן: משרד האוצר לא האמין.

סתיו שפיר: יש 300 מיליון לחברות מנהלות?

ניסן סלומינסקי: רבותי, אני מבקש.

ניסן סלומינסקי: חבר'ה.

<קריאות: - - -

ראובן ריבלין: למה מינואר לא לחצתם על אגף התקציבים?

ניסן סלומינסקי: הם לחצו.

<שלמה בן אליהו: לחצנו.

ניסן סלומינסקי: רבותי, שלושה חודשים לא היו העברות כספיות.

<שלמה בן אליהו: הטענה של אגף התקציבים היתה - - -

יעקב ליצמן: איפה האוצר?

<שלמה בן אליהו: הטענה של אגף התקציבים היתה שהוועדה לא קבעה לוח-זמנים לישיבה בנושא הזה.

<שלמה בן אליהו: כשפנינו לוועדת הכספים - - -

ראובן ריבלין: מה היתה המחלוקת?

<שלמה בן אליהו: לא היתה מחלוקת.

ניסן סלומינסקי: רובי.

ניסן סלומינסקי: רובי.

יצחק כהן: אז למה זה התעכב חצי שנה?

<שלמה בן אליהו: היתה להם מדיניות לא לבצע העברות תקציביות בשלושה החודשים הראשונים.

ניסן סלומינסקי: בן, רק שנייה.

ניסן סלומינסקי: רבותי, מה אנחנו שואלים?

ניסן סלומינסקי: הרי ההעברות הראשונות שישנן זה עודפים מחויבים.

ניסן סלומינסקי: עודפים מחויבים התחילו לעבור ולא היתה שום העברה כספית לשום משרד, רק אחרי שלושה חודשים וחצי, רק עכשיו מתחילים טפטופים ראשונים.

ניסן סלומינסקי: לכן, מה השאלה איפה זה היה שלושה חודשים?

ניסן סלומינסקי: לא היו העברות.

סתיו שפיר: זה לא עודפים, זה העברה.

ניסן סלומינסקי: אז אמרתי שבהתחלה לא היו העברות.

ניסן סלומינסקי: עודפים זה הדבר הראשון שעובר, וגם פה האוצר עיכב את זה שלושה חודשים וחצי.

יצחק כהן: לעפר יש משהו להסביר לנו.

יצחק כהן: תסביר לנו מה נכרך.

ניסן סלומינסקי: רב יצחק, בבקשה.

יצחק כהן: אני רוצה לשמוע.

ראובן ריבלין: פשוט שיסבירו לנו.

<שלמה בן אליהו: לא היה, ואני אסביר - - -

יצחק כהן: עפר אומר שנכרכו פה עוד כמה דברים.

<שלמה בן אליהו: לא היום.

<שלמה בן אליהו: בנושא הזה לא היו כריכות.

יצחק כהן: בנושאים אחרים.

אלעזר שטרן: נו, אי-אפשר להתעלם.

אלעזר שטרן: הרי אנחנו הגשנו את הרביזיה.

אלעזר שטרן: זה היה עובר בפעם הקודמת - - -

יצחק כהן: מבית חולים הדסה יושבים פה - - -

<קריאות: - - -

ראובן ריבלין: המנכ"ל, אנחנו שואלים בידידות - - -

ניסן סלומינסקי: לא.

ניסן סלומינסקי: לא.

ניסן סלומינסקי: אני מבקש.

ניסן סלומינסקי: אל תיתן לזה ללכת בכיוון הזה.

עפר שלח: אל תיתן לזה אתה.

עפר שלח: אתה פתחת את הדלת.

ניסן סלומינסקי: לא, ביקשנו ממנו רק להסביר.

ניסן סלומינסקי: אלעזר חוזר ומצהיר את ההצהרות שלו.

אלעזר שטרן: אתה פותח את זה עוד פעם, אתה מסביר דברים שהם לא מן העניין.

ניסן סלומינסקי: מה זה שייך?

ניסן סלומינסקי: לך אין אמון בשר, אתה רוצה להגיד את זה 20 פעם - - -

אלעזר שטרן: אתה מעלה את זה 20 פעם.

אלעזר שטרן: למה אתה נותן להעלות את זה - - -

ניסן סלומינסקי: מה זה קשור אחד לשני?

אלעזר שטרן: אני מעלה את זה, ואני אומר לך שאנחנו לא מאמינים למה שהשר אומר עם תעודות, שר שמתנגד לשקיפות.

אלעזר שטרן: אתה רוצה שאני עוד פעם אגיד - - -

ניסן סלומינסקי: מה זה קשור?

ניסן סלומינסקי: זו העברה כספית שהאוצר מעביר.

אלעזר שטרן: גם באוצר - - -

יצחק כהן: זה חצי מיליארד, זה היה פותר את הבעיות של הדסה, ניסן.

משה גפני: הוא לא אומר את זה 20 פעם.

עפר שלח: ניסן, אני מציע לך: תסגור את הדיון הזה עכשיו.

משה גפני: לא, אין דיון.

עפר שלח: איציק רוצה ליהנות, אבל - - -

ניסן סלומינסקי: זה לא דיון, רק מאחר וזה לא עולה לדיון - - -

עפר שלח: כשיבואו הדברים - - -

משה גפני: הוא לא אומר 20 פעם שהוא לא מאמין לשר, בגלל שעשר פעמים הוא אומר בשבילי.

ניסן סלומינסקי: בסדר גמור.

משה גפני: אנחנו לא מאמינים לשר אפילו אם הוא אומר שעכשיו יום.

אלעזר שטרן: נימקתי את הרביזיה.

אלעזר שטרן: אתם יודעים למה.

ניסן סלומינסקי: זו דעתך האישית, בסדר.

אלעזר שטרן: גם של ועדת האתיקה.

יצחק כהן: לא, זו עמדת חברי הוועדה.

יצחק כהן: עובדה שאין לך רוב.

אלעזר שטרן: גם ועדת האתיקה.

ניסן סלומינסקי: תחזור על זה עוד פעם ותחזור על זה עוד פעם.

ניסן סלומינסקי: נו, באמת.

אלעזר שטרן: באמת אני חושב - - -

ניסן סלומינסקי: רבותי, לא פתחתי לדיון, רק אמרתי שמאחר שהנושא הזה היה על סדר-היום והוא לא עולה להצבעה והמנכ"ל ישב אתנו, אני חושב שמן הכבוד היה שלפחות ננצל את ההזדמנות שהוא יסביר.

ניסן סלומינסקי: נקודה, זה הכול.

סתיו שפיר: ניסן, אולי נפצל והכסף שרוצים להעביר לדיור הציבורי, תעביר.

יעקב ליצמן: אי-אפשר בחוק.

יצחק כהן: אי-אפשר.

יצחק כהן: אי-אפשר.

ניסן סלומינסקי: אי אפשר לפצל העברות.

ניסן סלומינסקי: רבותי, שמענו את בן.

משה גפני: קיבלתי מכתב מהחטיבה להתיישבות - - -

ניסן סלומינסקי: רק שנייה.

ניסן סלומינסקי: עזוב.

משה גפני: רגע, אני רוצה לשאול את המנכ"ל.

יצחק כהן: מוישה, בית אל?

ניסן סלומינסקי: עזוב, זה לא שייך.

משה גפני: החטיבה להתיישבות.

זבולון כלפה: הוא לא בחטיבה.

משה גפני: אבל מעבירים פה כסף - -

ניסן סלומינסקי: משה, אני מבקש.

משה גפני: - - להקמת בית מדרש ואני תומך בזה.

משה גפני: אני שואל אם גם בירוחם נותנים כסף להקמת בית מדרש.

ניסן סלומינסקי: אני מבקש.

ניסן סלומינסקי: בן, תודה רבה.

משה גפני: רק לדעת, זה הכול.

משה גפני: יש מדרש בבית אל, החטיבה להתיישבות נותנת - -

יצחק כהן: "עלה נעלה".

משה גפני: - - אבל לירוחם לא נותנים.

ניסן סלומינסקי: ממש לא.

משה גפני: אני שואל מה זה.

משה גפני: נותנים למגורי הסגל, נותנים 23.5 מיליון.

משה גפני: האם גם נותנים למגורי הסגל באופקים?

ניסן סלומינסקי: כן.

ניסן סלומינסקי: למה לא?

משה גפני: נותנים?

ניסן סלומינסקי: אני לא יודע על מה אתה מדבר בכלל.

משה גפני: אצלכם אולי נותנים, אצלנו לא.

ניסן סלומינסקי: אני לא יודע מה זה "אצלנו" ומה זה "אצלכם".

ניסן סלומינסקי: אני רק יודע שנבחר רב לירוחם וברוך השם - - -

משה גפני: ברוך השם, יופי.

יעקב ליצמן: מי הרב?

ניסן סלומינסקי: הרב שלו.

ניסן סלומינסקי: הוא היה רב שכונה ורב בישיבת ההסדר.

יצחק כהן: הנה, אתם מסודרים.

ניסן סלומינסקי: הוא נבחר ברוב גדול וכו'.

משה גפני: ניסן, ימי השלטון שלכם קצרים.

משה גפני: ראיתי את עפר שלח, איך הוא מדבר אליך עכשיו, ואני חושב שהוא צודק.

משה גפני: זה לא שידוך טוב.

עפר שלח: עצור.

עפר שלח: עצור.

עפר שלח: יש לעצור את דיוני - - -

משה גפני: אל תתערב.

עפר שלח: ניסן, אני רוצה בהזדמנות זו לשבח את היושב-ראש הקודם של ועדת הכספים על פעולתו באופן כללי...

יעקב ליצמן: ניסן, יש בג"ץ על הרב.

ניסן סלומינסקי: אני לא יודע אם יש בג"ץ או לא, אין לי מושג.

ניסן סלומינסקי: יכול להיות.

ניסן סלומינסקי: רבותי - - -

משה גפני: אני גם רוצה לשבח אתכם על הניצחון בבית שמש, שהמועמד שלכם נבחר לראשות העיר ...

אלעזר שטרן: תשבח אותם על הרב בירוחם.

משה גפני: הוא שיבח, אז אני משבח את הנציג שלהם בבית שמש.

יצחק כהן: באותה הזדמנות גם הרב הראשי לישראל...

יצחק כהן: היו לכם כמה הצלחות.

משה גפני: גם שני רבנים ראשיים לישראל, אני גם מברך אתכם על זה - - -

ניסן סלומינסקי: על מי דיברת?

ניסן סלומינסקי: על הרב יונה מצגר שבחרתם?

משה גפני: הרב לאו.

משה גפני: אני מברך אתכם על זה.

משה גפני: הרב יצחק יוסף – אני מברך אתכם.

ניסן סלומינסקי: מאה אחוז, אנחנו שמחים מאוד, בהבדל אחד, כשנבחרים רבנים, אנחנו מקבלים אותם, אצלכם זה לא קרה אף פעם.

משה גפני: לא קרה?

ניסן סלומינסקי: הרבנים שנבחרו שלא רציתם?

משה גפני: באמת, הייתי בן בית אצל הרב מרדכי אליהו.

זבולון כלפה: אפשר להחזיר את הדיון למסלול הענייני שלו?

זבולון כלפה: זה גן ילדים פה?

זבולון כלפה: איפה הגננת?

זבולון כלפה: נקרא לה.

ניסן סלומינסקי: הוא התחיל...

סתיו שפיר: התכנסנו כדי לדבר על הדסה.

יעקב ליצמן: אנחנו מדברים שטויות, בינתיים הדסה מדממת.

ניסן סלומינסקי: רצינו להראות כמה אנחנו זקוקים להדסה.

יצחק כהן: חצי מיליארד - - -

ניסן סלומינסקי: צריך איזה טיפול.

זבולון כלפה: את הגננת הדסה.

זבולון כלפה: ..

ניסן סלומינסקי: רבותי, אנחנו בפגרה.

ניסן סלומינסקי: זה תוצאה מהפגרה כנראה.